El blog de Claudi Puchades: de desembre 2010
Catàlegs Art Jove 2008 i 2009
A un preu de 10 euros pots adquirir ja a les llibreries especialitzades els catàlegs Art Jove 2008 i 2009 que recullen justament els projectes i les exposicions fetes a la Sala d'Art Jove al llarg d'aquestes dues temporades, amb tota la documentació sobre els processos de producció, les activitats formatives, les converses entre els agents que hi han col.laborat i les valoracions finals del treball realitzat.
D'altra banda aquesta Sala d'Art Jove està preparant ja la nova temporada que començarà el març de 2011 amb les exposicions i activitats que els productors seleccionats en la convocatòria Art Jove 2011 ja es troben en procés d'elaboració.
http://www20.gencat.cat/portal/site/Joventut/menuitem.bff3da723f36edc77839a410b0c0e1a0/?vgnextoid=a84f30cc7cc3b010VgnVCM1000000b0c1e0aRCRD&vgnextchannel=a84f30cc7cc3b010VgnVCM1000000b0c1e0aRCRD
Publicat per claudi puchades a 11:48 Cap comentari: Enllaços a aquest missatge
Oriol Maspons al MNAC
S'acaba de signar el conveni per tal que ingresi al MNAC la col.lecció d'obres del fotògraf barceloní Oriol Maspons (Barcelona, 1928), formada per unes 1.500 fotografies sobre paper fetes entre els anys 50 i finals dels 80, amb els treballs per a revistes com ara Interview, l'Oeil o Paris Match, al costat d'algunes de les imatges que il.lustren els tres llibres de la sèrie Palabra e imagen publicats per l'editorial Tusquets: Poeta en Nueva York, de Federico García Lorca, La caza de la perdiz, de Miguel Delibes, i Torero de Salón, de Camilo José Cela.
Amb la incorporació d'aquest arxiu el MNAC conserva una gran part de la trajectòria d'aquest excel.lent fotògraf a través de quatre dècades d'intensa activitat en els camps del reportatge, el retrat, la moda i la publicitat.
http://es.wikipedia.org/wiki/Oriol_Maspons
Publicat per claudi puchades a 9:41 Cap comentari: Enllaços a aquest missatge
L'amic Martí Rom m'acaba de passar informació sobre l'exposició col.lectiva "Espill trencat" (10 poètiques del fragment) que compta amb la seva participació al costat de la de 9 artistes més (Fernando Barrué, Mariona Brines, Fuencisla Francés, Pasqual Gomes, Pablo Noguera, Joan Paton, Francisca Revert, Carmen Sánchez i Hans D. Zingraff).
En conjunt es tracta d'un grup d'artistes amics que exposen habitualment a la Galeria del Palau de València (set pintors, una pintora amb un environament, una ceramista i un escultor) presentats en aquest cas per la crítica d'art Raquel Medina que ha marcat, com a fil conductor de l'exposició, el concepte del fragment dins l'obra d'art.
L'exposició "Espill trencat" s'inaugura el 29 de dsembre a les 19'30h al Tinglado de Tarragona, Port Autònom de Tarragona, amb la presentació paral.lela del vídeo "Tallers d'artistes, i es podrà veure fins al 6 de febrer de 2011.
"Encuentros II"
Serveixi aquesta plataforma comunicativa per recordar-te que avui a les19h inaugurem l'exposició col.lectiva "Encuentros II" a la Nau Ivanow de Barcelona (c/Hondures, 28-30) amb la coincidència a l'espai de treball de Silvia Japkin de les seves pròpies escultures amb intervenció musical, les fotografies de Mariano Zuzunaga, les pintures de Gonzalo Casino i les meves pròpies tècniques mixtes mòbils.
És la segona vegada que la Sílvia obre el seu taller a experiències creatives diverses que juntes ofereixen una visió particular dels llenguatges creatius actuals i conviden al debat. Al marge de l'obra exposada, l'espai general de la Nau Ivanow i el taller concret de la Silvia ja mereixen una visita!
http://www.nauivanow.com/plt_Home.aspx
Publicat per claudi puchades a 11:12 Cap comentari: Enllaços a aquest missatge
Els 20 anys de la Galeria Trama
La Galeria Trama de Barcelona celebra el seu vintè aniversari amb la inauguració, avui mateix a les 19.30h, de l'exposició "TRAMA 20 ANYS DE GALERIA", com a mostra col.lectiva restringida a 7 artistes a través dels quals s'explica la línia d'actuació de la galeria i els artistes que defensa, segons la màxima de les tres "Des" i d'acord amb la mateixa filosofia de l'Associació Art Barcelona: "D.D.D. Defensar, descobrir i difondre l'art", a la qual pertany Trama.
La Galeria Trama es va plantejar, ara fa 20 anys, el repte d'obrir, des de la Sala Parés, un nou espai dedicat a l'Art Contemporani que pugués seguir el seu camí, amb el seu propi grup d'artistes i amb una programació sense els vincles ni les servituds pròpies d'una galeria històrica.
Rient, rient, ja han passat 20 anys i la Galeria Trama ha aconseguit construir també la seva pròpia història alhora que ha pogut donar sentit a la història personal de tots els artistes que han passat per als seus espais d'exposició. L'enhorabona i per molts 20 anys!
Publicat per claudi puchades a 13:09 Cap comentari: Enllaços a aquest missatge
Litomarket 2010 a Maragall Edicions
Com en ocasions festives anteriors Maragall Edicions obre el seu "Litomarket 2010", com a exquisit mercat de gravats i litografies amb nous artistes i noves obres inèdites d'estils, formats i continguts diversos i ben variats per satisfer les teves necesitats estètiques i per convertir-se, a la vegada, en un particular regal de prestigi per Nadal i Reis, o per a qualsevol altre moment de l'any.
A partir de 50 euros pots adquirir aquella peça que t'interessi que t'espera a Maragall Edicions, a la Rambla de Catalunya, 116, de 10 del matí a 8 del vespre, de dilluns a dissabte, perquè l'art és un regal que funciona eternament creixent al teu costat i enriquint la teva vida i les teves emocions per sempre.
http://www.maragalledicions.com/index.php?option=com_galeriame&view=galeria&lang=ca
Publicat per claudi puchades a 15:16 Cap comentari: Enllaços a aquest missatge
Fábrica cultural: nou portal d'internet gratuït
La "Fábrica cultural" és un nou portal d'internet gratuït sobre beques, ajudes, premis, subvencions i concursos, elaborat el juny de 2010 per "Rubicón Servicios Culturales y Educativos" amb el suport del Ministeri de Cultura d'Espanya, amb l'objectiu d'oferir informació puntual i precisa a estudiants, professionals i entitats del sector cultural, a més a més de la creació de la primera xarxa social del món de la cultura a Espanya.
L'espai té també la seva versió en anglès i al marge de les convocatòries i oportunitats culturals ofereix a la vegada altres serveis útils per a la comunitat cultural com ara assessoria virtual, personal i telefònica, formació i informació cultural, espai personal per als usuaris que són ja més de 3.000, xarxa social amb grups amb interessos comuns per a l'intercanvi de coneixement, i d'altres que tu mateix pots consultar a la pròpia "Fábrica cultural" http://www.fabricacultural.com/
Publicat per claudi puchades a 8:40 Cap comentari: Enllaços a aquest missatge
Encuentros II a la Nau Ivanow
Encuentros II és la segona sessió dels cicles d'exposicions que van començar al juny del 2010 al taller que Silvia Japkins té a la Nau Ivanow de Barcelona. Amb la voluntat d'obrir el seu taller als diversos llenguatges artístics contemporanis, la Silvia, reuneix en aquests segons Encuentros les pintures de Gonzalo Casino, les fotografies de Mariano Zunzunaga, les seves pròpies escultures amb intervenció musical i les meves tècniques mixtes. La música la posa en aquest cas el saxo de Pol Prats.
Se't presenta, d'aquesta manera, la possibilitat de descobrir el món creatiu de quatre artistes amb llenguatges diferents i diversa trajectòria creativa, en l'espai de treball de la Silvia en el context particularment atractiu de la Nau Ivanow.
Encuentros II s'inaugura divendres que ve, 17 de desembre, a les 7 del vespre a l'Espai Ion-Altell de la Nau Ivanow, i la pots visitar fins al dia 7 de gener amb cita prèvia al 630 483 996.
Nau Ivanow - Hondures 28-30 - 08027 Barcelona - 93 340 74 68
Publicat per claudi puchades a 17:18 Cap comentari: Enllaços a aquest missatge
Sinapsis a La Capella
El dimecres 15 de desembre s'inaugura l'exposició "Sinapsis" a La Capella (Hospital, 56, BCN) amb un recull dels treballs dels alumnes que han acabat els estudis recentment a l'Escola Masssana i que de forma autònoma i amb el suport d'un coordinador cultural redacten el discurs comisarial, fan la selecció posterior de les obres, trien el títol de l'exposició, i dissenyen l'espai i tota la documentació gràfica.
En aquesta ocasió l'exposició "Sinapsis", que fa referència al terme científic que designa la comunicació i transmissió d'impulsos nerviosos entre neurones relacionat, en aquest cas, amb els corrents dels impulsos creatius, els alumnes han volgut crear una exposició basada en obres que mostren un tema comú a partir d'afinitats de tipus formal i linguístic.
Selva Aparicio, Paula Arias, Judit Armengol, Alán Carrasaco, Gabriela Mínguez, Miquel Ollé, Nelly Van Oost, Esther Pi, Carles Piera, Robert Romeu i Lleixà, Nathalie Schyreckenberg, Anselm Solsona, Noemí Vilaró i Marta Vilches, són els 14 artistes que donen vida i contingut a l'exposició "Sinapsis" abordant diversos temes com ara les xarxes socials, el cos humà, la memòria, l'espai, el lloc, l'escala o la iconografia, amb llenguatges propis d'artistes, il.lustradors, dissenyadors i joiers que ara tan sols inicien la seva carrera.
"Sinapsis" es podrà veure a La Capella fins al 30 de gener.
http://www.bcn.cat/lacapella/catala/home.htm
Publicat per claudi puchades a 15:54 Cap comentari: Enllaços a aquest missatge
La velocitat d'Ivó Vinuesa Rocher al Museu de l'Empordà
Des d'avui mareix i fins al 23 de gener de l'any que ve a marxes forçades, pots veure en el Museu de l'Empordà de Figueres, l'exposició "velocitat v = e/t" d'Ivó Vinuesa Rocher, com a crònica del procés de construcció de tota la gran infraestructura que ha de permetre l'arribada imminent del primer TGV entre Figueres i París.
L'Ivó viu a Pontós, un poble de 281 habitants de l'Alt Empordà amb un paisatge que des de fa un parell d'anys s'ha anat transformant a causa de la construcció de l'AVE. Ara els camps d'oliveres i boscos de pins convieun amb un viaducte elevat uns 20 m sobre terra, modificant l'antic l'aspecte del territori a una velocitat lenta però definitiva i finalment massa ràpida.
L'Ivó s'ha dedicat a investigar aquesta transformació paisatgística des de la intimitat dels treballadors que l'han feta posssible, endintsant-se en el cor del procés i transitant pel seu paisatge humà per documentar tot aquest projecte que altera els habituals paràmetres espai-temps.
"velocitat v = e/t" és una instal.lació audiovisual que investiga les múltiples percepciones de la fòrmula v = e/t aplicades a aquest procés de transformació del territori com a testimoni antropològic de la modernització de les línies ferroviaries, mitjançant la recopìlació de filmacions de les obres i dels obrers de l'AVE en el tram comprés entre l'Alt Empordà i la Catalunya Nord, com a darrer pas de la connexió de l'alta velocitat entre Espanya i Europa.
Publicat per claudi puchades a 12:48 Cap comentari: Enllaços a aquest missatge
Cohabitacions? a Can Xalant
Can Xalant de Mataró et proposa per demà dissabte 11 de desembre, de 5 de la tarda a 8 del vespre, la jornada "Cohabitacions? Algunes preguntes sobre art i ciutat des de Valparaiso", amb l'objectiu de revisar dues experiències a la ciutat de Valparaiso a Xile, tot reflexionant sobre les pràctiques artístiques, les estratègies creatives i les pedagogies col.lectives, a partir de l'intercanvi entre Can Xalant http://www.canxalant.org/ i el Crac de Valparaiso. http://www.cracvalparaiso.org/
La jornada preten trobar respostes a diverses qüestions com ara: Com dialoguem amb l'espai comú? Quin tipus d'estratègies es desprenen de les experiències d'una ciutat patrimonial? o Per a què articular formes de col.laboració i mediació cultural sobre la ciutat?
Can Xalant és el Centre de Creació i Pensament Contemporani de Mataró.
Publicat per claudi puchades a 7:41 Cap comentari: Enllaços a aquest missatge
Claudi a La Llosa
Em plau recordar-te que encara pots veure l'exposició dels meus quadres relacionats amb el món de la gastronomia al restaurant La Llosa de Sant Pol de Mar, al número 28 del carrer Abat Deas. Som allò que mengem i també tot allò que mirem. En aquest cas pots ser les dues coses alhora, allò que mengis a La Llosa i tot el que et plagui contemplar.
També em plau comunicar-te que estic preparant obra nova per a l'exposició "Encuentros" que s'inaugurarà el divendres 17 de desembre a la Nau Ivanow amb la participació, com el seu nom indica, de diversos artistes amb tècniques i llenguatges també diferents. Pot ser un bon moment i un bon lloc de trobada tant per l'obra exposada com per l'espai a on s'exposa.
Publicat per claudi puchades a 10:19 Cap comentari: Enllaços a aquest missatge
Olot d'art
Tot coincidint amb la Mostra de Pessebres a Olot, el Museu dels Sants d'aquesta localitat presenta, a partir d'avui mateix, l'exposició "Nàufrags del Naixement / Náufragos del Nacimiento" en el context del projecte de cooperació "Imaginería religiosa: Olot-República Dominicana-Haití" que s'allargarà durant els pròxims dos anys amb una sèrie d'activitats com ara exposicions, intercanvi d'artistes-artesans i gestors culturals, i conferències, que es faran el en tres països que hi participen.
L'exposició mostra la representació d'imatges de sants de la República Dominicana o "Santos de Palo" (talles de fusta pintades amb colors molt vius) amb l'objectiu d'analitzar conjuntament la diversitat creativa d'imatges de sants, tot recuperant, a la vegada, el seu valor com a font de desnvolupament local, i reconeixent alhora, l'aportació històrica i artística dels mestres artesans que transmeten el seus singulars coneixements de generació en generació.
Com a activitat immediata, el dissabte 11 de desembre, tens ja un taller obert per fer figures de "Santos de Palo" seguint les explicacions de Genaro Reyes i Abril Troncoso, responsables del Centro Cultural Cayuco de Miches a la República Dominicana.
De manera que centra't i dedica la teva atenció als pessebres d'Olot i a aquests "Santos de Palo" que venen de la República Dominicana i Haití directament cap a la teva mirada i cap a les teves mans!
http://www.museusants.cat/
Publicat per claudi puchades a 12:36 Cap comentari: Enllaços a aquest missatge
Anti-Subhasta
La galeria "Corretger 5" http://www.corretger5.com/, al número 5 del carrer de Corretger de Barcelona, et convida a participar, demà divendres 3 de desembre, a la seva particular ANTI-SUBHASTA d'obres d'art, en contexts distès de cabaret de teatre i llibertinatge general.
La cosa comença a les 7 del vespre i acaba a dos quarts de dotze de la nit. És una subhasta diferent que posa en el mateix pla, subhastador, artistes i públic en general, trencant amb la rigidesa habitual d'aquest tipus d'acte, a la recerca de noves complicitats amb el món de la creació contemporània.
Pagant un euro pots participar en aquest esdeveniment que posarà a la venda en curiosa Anti-Subhasata obres d'art a un preu general de sortida de 30 euros.
Publicat per claudi puchades a 13:36 Cap comentari: Enllaços a aquest missatge
Exposició "Espais Íntims. Parlem de la sida"
El Centre d'Art Tecla Sala inaugurava avui l'exposició "Espais Íntims. Parlem de la sida" com a projecte artístic i educatiu que compta amb la participació de diversos col.lectius que experimenten amb els diferents llenguatges de l'art contemporani tot reflexionant sobre el concepte d'intimitat a través d'un procés creatiu compartit.
En aquest cas s'exposen els resultats de les sessions amb els dos primers grups participants: els alumnes de la UEC Raval i membres del DAE del Centre Penitenciari Quatre Camins.
"Espais Íntims. Parlem de la sida" és un projecte d'Experimentem amb l'Art organitzat per la Fundació ArtAids, que pots veure al centre d'Art Tecla Sala des d'avui mateix i fins al 19 de desembre
Publicat per claudi puchades a 18:19 Cap comentari: Enllaços a aquest missatge
La velocitat d'Ivó Vinuesa Rocher al Museu de l'Em...